11 మంది విద్యార్థులు సముద్రంలో గల్లంతు బెంగళూరు, ఏప్రిల్ 15(ఆంధ్రజ్యోతి): మనం ఒకటి తలిస్తే విధి మరోటి తలుస్తుందంటే ఇదేనేమో. ప్రకృతిని ఆస్వాదించడానికి స్నేహితులతో కలిసి విహారయాత్రకు వెళ్లిన కాలేజీ విద్యార్థులను విధి కాటేసింది. పిక్నిక్ను ఎంజాయ్ చేద్దామనుకుని వచ్చి 11 మంది విద్యార్థులు తిరిగిరాని లోకాలకు వెళ్లిపోయారు. కర్ణాటకలోని బెళగావికి చెందిన 60 మంది మరాఠా ఇంజనీరింగ్ కాలేజీ విద్యార్థులు మహారాష్ట్రలోని సింధూదుర్గ్లో పర్యటించి మాల్వాన్ వైరి బీచ్లో ఈతకు వెళ్లారు. అంతలోనే ప్రమాదం చోటుచేసుకుంది. విద్యార్థులు కిరణ్ ఖాండేఖార్, ముజ్బిల్, ఆరతిచౌహాన, అవధూత, నితిన మచూర్కర్, కరుణ బర్డ్, మహాకోళి, ఉపాధ్యాయుడు గల్లంతయ్యారు. విద్యార్థినులు సంకేత గాళవి, అనితా హడలి, ఆకాంక్ష కూడా మృతి చెందినట్లు తెలిసింది. ఇప్పటిదాకా 8 మృతదేహాలు లభ్యమయ్యాయి.
11 mandi vidyaarthulu samudramlo gallanthu bengaluru, epril 15(aandhrajyoti): manam okati taliste vidhi maroti talustundante idenemo. prakrutini aasvaadinchadaaniki snehitulato kalisi vihaarayaatraku vellina callagy vidyaarthulanu vidhi kaatesindi. pikniknu enjay cheddamanukuni vachi 11 mandi vidyaarthulu tirigiraani lokalaku vellipoyaaru. karnaatakalooni belagaaviki chendina 60 mandi maraataa injaneering callagy vidyaarthulu mahaaraashtralooni sindhudurglo paryatinchi malwan vairi beechlo eethaku vellaaru. antalone pramaadam chotuchesukundi. vidyaarthulu kiran khandekhar, mujbil, aaratichouhana, avadhuuta, nitina machurkar, karuna burd, mahakoli, upaadhyaayudu gallantayyaru. vidyaarthinulu sanketha gaalavi, anita hadali, aakanksha kuudaa mruti chendinatlu telisindi. ippatidaka 8 mrutadehaalu labhyamayyayi.